《倾杯乐 善权寺火》
清代·陈维崧

玉宝琼扉，琳宫绀宇，层崖染茜。嵌峭壁、三生堂后，梳妆台左，李嵌遗殿。

黑摧秃柏苍皮偃。雨淋浪，藓崩剥，坏梁雷篆。昨春野寺，记著青鞋踏遍。

陆浑火、烧残赤县。焚玉石馀灰延鹿苑。叹一夜、猿狖悲号，千年龙鬼糜烂。

化断井、颓垣一片。剩落落、长松谁伴。想月夜，古洞里、仙灵浩叹。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。